बेहतर रिटर्न से बढ़ा म्यूचुअल फंड का क्रेज
तेजरफ्तार जिंदगी, बचत का नाम नहीं। बदलते वक्त ने इस धारणा को तोड़नी शुरू कर दी है। जोखिम के कारण निवेश से दूर भागने वाले या जानकारी नहीं रहने के कारण दूसरे विकल्प की तलाश से बचने वाले निवेशकों की सक्रियता बढ़ी है। निवेशकों की यह भ्रांतियां तोड़ी है म्यूचुअल फंड ने। यही कारण है कि धनबाद जैसे छोटे शहर के निवेशक भी सोना, जमीन-जायदाद की बजाए म्यूच्युल फंड के जरिए एकमुश्त एसआईपी (सिस्टमेटिक इंवेस्टमेंट प्लान) के माध्यम से किस्तों में निवेश करने में दिलचस्पी दिखा रहे हैं। जानकार बताते हैं कि जोखिम बेहतर रिटर्न से म्यूचुअल फंड पर नए निवेशकों का रुझान बढ़ा है।
{ म्यूचुअल फंड में निवेश के लिए जरूरी नहीं डीमेट एकाउंट
{ एकमुश्त राशि देकर कर बड़े निवेश की सुविधा
{ एसआईपी के जरिए हर माह न्यूनतम 500 रुपए कर सकते हैं निवेश
{ निवेशकों का केवाईसी, निवेश के लिए जरूरी
{ एसआईपी द्वारा निवेश पर न्यूनतम 15-17 फीसदी रिटर्न
{ लंबे समय (कम से कम 15 वर्ष) तक निवेश अधिक फायदेमंद
रोजगार का बड़ा साधन
निवेशके इस नए माध्यम ने निवेशकों को फायदा ताे बढ़ती बेरोजगारी में रोजगार भी दे रहा है। बैंकों के अलावा निजी तौर पर भी सैकड़ों प्रोफेशनल निवेशकों काे केवल सुरक्षित निवेश की सलाह दे रहे हैं, बल्कि निवेश की गई राशि की मॉनिटरिंग भी कर रहे हैं। शहर के बाजारों में ऐसे फ्रोफेशनल्स, व्यवस्थित ऑफिस के साथ उपलब्ध हैं।
क्या है एसआईपी
बाजारके जानकार दीपक रुईया कहते हैं एसआईपी निवेश एवं बचत की ऐसी पद्धति है जिसके अंतर्गत कोई भी निवेशक एक निश्चित अंतराल में एक निश्चित राशि अपने निर्धारित शेयर अथवा म्यूचुअल फंड में निवेश करता रहता है। गोल्ड यानि सोने जैसी कमोडिटी में भी एसआईपी द्वारा निवेश किया जाता है।
धनबाद में 50 हजार निवेशक
म्यूचुअलफंड के जरिए धनबाद के 50 हजार से अधिक लोगों ने निवेश कर रखा है। जानकार इस माध्यम से धनबाद के निवेशकों से हर माह 10-12 करोड़ रुपए बाजार में पहुंचने का अनुमान लगाते हैं। एसआईपी के जरिए ही निवेश करने वालों की संख्या 20 हजार से अधिक है। निवेशकों के पास ऑनलाइन निवेश सहित विशेषज्ञ के माध्यम से निवेश का बेहतरीन विकल्प भी है।
म्यूचुअलफंड में निवेश और फायदे
कोटकमहिन्द्रा एसेट मैनेजमेंट कंपनी लि. के राज्य प्रमुख अनुपम पटनायक के अनुसार निवेशकों की एक बड़ी संख्या के द्वारा जमा पैसा एक म्युचुअल फंड का निर्माण करता है, जिसे एक फंड में डाल दिया जाता है। फंड मैनेजर इस पैसे को विभिन्न वित्तीय साधनों में निवेश करने के लिए अपने निवेश प्रबंधन कौशल का उपयोग करता है। म्यूचुअल फंड कई तरह से निवेश करता है, जिससे उसका रिस्क और रिटर्न निर्धारित होता है। जब बहुत से निवेशक मिल कर एक फंड में निवेश करते हैं तो फंड को बराबर-बराबर हिस्सों में बांट दिया जाता है। म्यूचुअल फंड में निवेश के कई माध्यम हैं। प्रमुख बांड शेयर मार्केट्स हैं। गोल्ड या कमोडिटी में भी निवेश कर सकते हैं। फंड्स के कई प्रकार होते हैं, जिन्हें उनके निवेश के अनुसार जाना जाता है जैसे डेट, इक्विटी और बैलेंस्ड फंड।
hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva